  Анжелика Тихонова корреспондент Удмуртиын нырысьсэ тужгес устозэ сиён-юон кузьымез (гастросувенирез) быръёзы. Вожвылъяськон 6-7 пӧсьтолэзе Шаркан ёросысь Быгы гуртын финн-угор сиён-юонъя «Быг-быг» VI калыккуспо фестиваль улсын ортчоз, ивортэ ужрадлэн пресс-службаез «Быг-Быг» фестиваль финн-угор лулчеберет, сямъёс сярысь бере, нош эшшо ик сиён-юон сярысь, ми сиён-юонэн герӟаськем синпель вузъёсъя вожвылъяськон радъяны малпамы. Шумпотоно, туризм удыс Удмуртиын азинтӥське шуыса. Соин валче Удмуртилэсь лулчеберет пӧртэмлыксэ возьматӥсь, кылсярысь, шаерысьтымы сиён-юонэн герӟаськем фестивальёслэсь пӧртэмлыксэс («Пест-фест», «От пельняня до Китая», «Быг-Быг»), синпель вузъёслы кулэяськон но кылдэ фестивалез радъясьёсФестивалез радъясьёслэн верамзыя, вожвылъяськонлэн ужпумез – Удмуртилэсь сям-йылолъёссэ но историяя но лулчеберетъя дунлыкъёссэ возьматӥсь сиён-юонэн герӟаськем синпель вузъёслэсь пӧртэмлыксэс паськытатон но ӟечлыксэс будэтон. Конкурсын ньыль номинация висъямын луоз: гастросувенир (толлы дасям сиён-юонъёс); гастросувенир (юонъёс); ужрадлэн гастросувенирез (сиёнъёс но юонъёс); муризмъя маршрутлэн гастросувенирез (сиёёс но юонъёс). Котькуд номинациын ужъёс дунзыя кӧня ке категориослы люкемын луозы: эконом-класс (200 манетозь), шор (200 манетысен 500 манетозь), вылӥ (500 манетысен 3 сюрс манетозь), VIP (3 сюрс манетысен). Ужъёсты номинацилы тупамзыя, шӧмзыя, вылтуссыя (бинялтэмзыя), трос поттыны луонлыксыя, туристъёслы кельшымон дунзыя эскерозы. Вожвылъяськонэ вань мылкыд карисьёсты пыриськыны ӧтё. Со понна 20-тӥ инвожоозь куриськон но синпельлэсь туспуктэмзэ zorincha@yandex.ru электрон адресъя келяно. Тодэ вайытом, туэ «Быг-Быг» фестиваль улсын нырысьсэ нылпиослы «Пичи шеф» вожвылъяськон радъялозы. Озьы ик огаз нуналэ йӧскалык крезьгуръя «Даур герӟет» фестиваль ортчоз.  Тегъёс: Лулчеберет Шаркан Удмуртия фестиваль удмуртъёс сиён-юонъёс Удмуртиысьтуризм  